सुनील गावस्कर की आलोचना का महेंद्र सिंह धोनी ने इशारों में दिया जवाब, जानिए क्या कहा ... - Hindi MyKhel
» सुनील गावस्कर की आलोचना का महेंद्र सिंह धोनी ने इशारों में दिया जवाब, जानिए क्या कहा ...
सुनील गावस्कर की आलोचना का महेंद्र सिंह धोनी ने इशारों में दिया जवाब, जानिए क्या कहा ...
Updated: Saturday, December 29, 2018, 13:17 [IST]
Don’t criticise players individual preferences says MS Dhoni | वनइंडिया हिंदी
नई दिल्ली। टीम इंडिया के पूर्व कप्तान महेंद्र सिंह धोनी को टीम इंडिया से ड्राप किया गया था। इस दौरान उनसे घरेलू क्रिकेट खेलने की अपेक्षा की गई थी लेकिन वह निजी कारणों से नहीं खेले जिसके बाद उनकी आलोचना की गई थी। भारतीय टीम के पूर्व दिग्गज खिलाड़ी सुनील गावस्कर ने भी धोनी को लेकर निशाना साधा था। इस मामले पर चुप्पी तोड़ते हुए धोनी ने सुनील गावस्कर की बातों का जवाब दिया है।
क्या बोले महेंद्र सिंह धोनी: पूर्व कप्तान महेंद्र सिंह धौनी ने कहा कि लोगों को 'व्यक्तिगत पसंद की आलोचना करने से बचना चाहिए। युजवेंद्र चहल और शिखर धवन ने इस साल रणजी ट्रॉफी नहीं खेला, जबकि भारत के लिए सिर्फ एक प्रारूप में खेलने वाले अंबाती रायडू ने प्रथम श्रेणी क्रिकेट को अलविदा कह दिया।
यह भी पढ़ें- VIDEO: मेलबर्न टेस्ट में कंगारू कप्तान ने ऋषभ पंत को कही ऐसी बात कि उनको अब नींद नहीं आएगी
किताब विमोचन के मौके पर मौजूद थे धोनी:
दरअसल महेंद्र सिंह धोनी बीसीसीआई के पूर्व अध्यक्ष और इंडिया सीमेंट के प्रमुख एन श्रीनिवासन की किताब के विमोचन के पर मौजूद थे और इस दौरान उन्होंने यह बयान दिया। उन्होंने कहा कि खिलाड़ियों को संभालना जरूरी है। हमें घरेलू सर्किट थोड़ा कम चुनौतीपूर्ण बनाना चाहिए। इसके अलावा टी20 क्रिकेट और व्यक्तिगत पसंद की भी ज्यादा आलोचना नहीं की जानी चाहिए।'
Read more about: india mahendra singh dhoni sunil gavaskar भारत महेंद्र सिंह धोनी सुनील गावस्कर